Predkladacia  správa

Vláda Slovenskej republiky na svojom zasadnutí 19.júna 2002 prerokovala Správu o zabezpečení uzavretia kapitoly č.21 – Regionálna politika a koordinácia štrukturálnych nástrojov a prijala uznesenie č.678, v ktorom uložila príslušným ministrom:

V bode B.1 – zabezpečiť dobudovanie a sfunkčnenie riadiacich a implementačných orgánov pre potreby čerpania pomoci zo štrukturálnych fondov a Kohézneho fondu, v termíne do 30.júna 2003
V bode B.2 – podávať vláde správy o dobudovaní a sfunkčnení riadiacich a implementačných orgánov pre potreby čerpania pomoci zo štrukturálnych fondov a Kohézneho fondu, v termínoch k 31.decembru 2002 a k 30.júnu a 31.decembru každoročne.

	Predkladaný materiál Ministerstva pôdohospodárstva SR plní úlohu v bode B.2  a podáva informáciu o stave príslušných orgánov na MP SR k dátumu 31.decembra 2002, pre zabezpečenie využívania prostriedkov z usmerňovacej sekcie EAGGF a FIFG v období rokov      2004-2006.

Vzhľadom na to, že ide o informáciu, materiál nebol predmetom medzirezortného pripomienkového konania.